Kali Sindu {Urdu: Sindh; Sindhi: Sindhu; Punjabi (Shahmukhi: سندھ, Gurmukhi: ਸਿੰਧੂ) ; Hindi lan Sangsekerta: सिन्धु ; Pèrsin: 'حندو ; Pashto: ' ّآباسن""Bapaké Kali-kali"; Tibetan: ' "Kali Singa"; Cina: Yìndù; Yunani: Ινδός Indos"'} iku kali kang paling dawa lan wigati ing Pakistan. Kali iki minangka kang paling dawa lan nomer telu gedhé dhéwé ing babagan iliné banyu saben taun, ing anak bawana India ("Indian subcontinent"). Wong Iggris biyasa njenengaké 'India' kanggo kabèh anak bawana, dhedhasar sebutan kali iki. Asal sumber kali iki ing dhataran Tibetan ing sacedhaké Tlaga Mansarovar. Kali Indus mili ngliwati dhistrik Ladakh ing Jammu &amp; Kashmir lan laladan lor Pakistan, mili terus sabanjuré mangidul tumuju menyang Segara Arabia cedhak kutha pelabuhan Karachi. Dawané kali watara 3,180 kilomèter (1,976 mil). Laladan kang digaringaké déning kali iki jembaré punjul 1,165,000 km2 (450,000 mil2). Ilèn banyu rata-rata watara 207 km3.